钦定古今图书集成/历象汇编/岁功典/第039卷 > 《山东志书》 > 寿光县
## 钦定古今图书集成/历象汇编/岁功典/第039卷 > 《山东志书》 > 寿光县

寒食、清明二日，禁火踏青作戏场，或演梨园，或扮巫
鼓，士女云集，阗喧于道人家。植双木于院落，系绳板
为秋千，唐人所谓“半仙戏”也。又或于市町广场竖巨
木高数丈，缚车轮于木杪，而垂屈板于周遭，有多至
三十二索者。横巨木于下而以人力推转。妇女靓妆，
盘旋空中，飞红飏紫，翩若舞蝶，千百为群，蹴尘竞赴，
大抵皆齐民，中下之家也。失其阃教矣。